CELEX: 32019D1767
Language: bg
Date: 2019-10-23 00:00:00
Title: Решение за изпълнение (ЕС) 2019/1767 на Комисията от 23 октомври 2019 година за изменение на приложения I и III към Решение 2010/472/ЕС по отношение на включването на Обединеното кралство Великобритания и Северна Ирландия в списъците на третите държави или частите от тях, от които е разрешено въвеждането в Съюза на сперма, яйцеклетки и ембриони от животни от рода на овцете и козите (нотифицирано под номер С(2019) 7635) (текст от значение за ЕИП)

24.10.2019   
               
               
                  BG
               
               
                  Официален вестник на Европейския съюз
               
               
                  L 270/97
               
            
         РЕШЕНИЕ ЗА ИЗПЪЛНЕНИЕ (ЕС) 2019/1767 НА КОМИСИЯТА
         от 23 октомври 2019 година
         за изменение на приложения I и III към Решение 2010/472/ЕС по отношение на включването на Обединеното кралство Великобритания и Северна Ирландия в списъците на третите държави или частите от тях, от които е разрешено въвеждането в Съюза на сперма, яйцеклетки и ембриони от животни от рода на овцете и козите
         (нотифицирано под номер С(2019) 7635)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), и по-специално член 17, параграф 2, буква б), член 17, параграф 3, член 18, параграф 1, първото тире и член 19, уводното изречение и буква б),
         като има предвид, че:
         
                     (1)
                  
                  
                     На 29 март 2017 г. Обединеното кралство подаде нотификацията за намерението си да се оттегли от Съюза в съответствие с член 50 от Договора за Европейския съюз (ДЕС). На 11 април 2019 г. Европейският съвет в съгласие с Обединеното кралство прие Решение (ЕС) 2019/584 (2) за продължаване на срока по член 50, параграф 3 от ДЕС. В съответствие с посоченото решение срокът, предвиден в член 50, параграф 3 от ДЕС, беше допълнително удължен до 31 октомври 2019 г. Поради това правото на Съюза ще престане да се прилага спрямо Обединеното кралство и на неговата територия, считано от 1 ноември 2019 г. („датата на оттегляне“).
                  
               
                     (2)
                  
                  
                     В приложение I към Решение 2010/472/ЕС на Комисията (3) е установен списък на третите държави или частите от тях, от които държавите членки разрешават вноса на пратки със сперма от животни от рода на овцете и козите, а в приложение III — списък на третите държави или частите от тях, от които държавите членки разрешават внос на пратки с яйцеклетки и ембриони от животни от рода на овцете и козите.
                  
               
                     (3)
                  
                  
                     Компетентните органи на Обединеното кралство Великобритания и Северна Ирландия са представили необходимите гаранции, че от датата на оттегляне тяхната държава ще изпълнява изискванията, предвидени в Решение за изпълнение 2010/472/ЕС относно въвеждането в Съюза на пратки със сперма, яйцеклетки и ембриони от животни от рода на овцете и козите, като продължава да спазва законодателството на Съюза за първоначален период от най-малко девет месеца.
                  
               
                     (4)
                  
                  
                     Поради това, като се отчитат тези конкретни гаранции, предоставени от Обединеното кралство Великобритания и Северна Ирландия, и с цел да се избегне ненужното нарушаване на търговията след датата на оттегляне, Обединеното кралство Великобритания и Северна Ирландия следва да бъде включено в поместените в приложения I и III към Решение за изпълнение 2010/472/ЕС списъци на третите държави или частите от тях, от които е разрешен вносът в Съюза на пратки със сперма, яйцеклетки и ембриони от животни от рода на овцете и козите.
                  
               
                     (5)
                  
                  
                     Поради това приложения I и III към Решение 2010/472/ЕС следва да бъдат съответно изменени.
                  
               
                     (6)
                  
                  
                     Настоящото решение следва да се прилага от 1 ноември 2019 г., освен ако на тази дата правото на ЕС продължава да се прилага спрямо и във Обединеното кралство Великобритания и Северна Ирландия.
                  
               
                     (7)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложения I и III към Решение 2010/472/ЕС се изменят в съответствие с приложението към настоящото решение.
         
         
            Член 2
            Настоящото решение се прилага от 1 ноември 2019 г.
            Настоящото решение обаче не се прилага, ако на посочената дата правото на Съюза продължи да се прилага спрямо Обединеното кралство Великобритания и Северна Ирландия и на неговата територия.
         
         
            Член 3
            Адресати на настоящото решение са държавите членки.
         
         
            Съставено в Брюксел на 23 октомври 2019 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 268, 14.9.1992 г., стр. 54.
         
            (2)  Решение (ЕС) 2019/584 на Европейския съвет, взето в съгласие с Обединеното кралство, от 11 април 2019 г. за продължаване на срока по член 50, параграф 3 от Договора за Европейския съюз (ОВ L 101, 11.4.2019 г., стр. 1).
         
            (3)  Решение 2010/472/ЕС на Комисията от 26 август 2010 г. относно вноса в Съюза на сперма, яйцеклетки и ембриони от животни от рода на овцете и козите (OB L 228, 31.8.2010 г., стр. 74).
      
      
         
            ПРИЛОЖЕНИЕ
            Приложения I и III към Решение 2010/472/ЕС се изменят, както следва:
            
                        1)
                     
                     
                        Таблицата в приложение I към Решение 2010/472/ЕС се изменя, както следва:
                        
                                    а)
                                 
                                 
                                    след вписването за Чили се добавя следният ред:
                                    
                                                „GB
                                             
                                             
                                                Обединено кралство Великобритания и Северна Ирландия“
                                             
                                             
                                                 
                                             
                                             
                                                 
                                             
                                          
                              
                  
                        2)
                     
                     
                        Таблицата в приложение III към Решение 2010/472/ЕС се изменя, както следва:
                        
                                    а)
                                 
                                 
                                    след вписването за Чили се добавя следният ред:
                                    
                                                „GB
                                             
                                             
                                                Обединено кралство Великобритания и Северна Ирландия“